2.3.2023
DA
Den Europæiske Unions Tidende
C 79/1
I (Beslutninger og resolutioner, henstillinger og udtalelser)
BESLUTNINGER OG RESOLUTIONER
REGIONSUDVALGET 152.
RU-PLENARFORSAMLING, 30.11.2022-1.12.2022
Det Europæiske Regionsudvalgs resolution om Kommissionens arbejdsprogram og RU's politiske prioriteter for 2023 (2023/C 79/01)
DET EUROPÆISKE REGIONSUDVALG (RU),
der henviser til: — Kommissionens arbejdsprogram for 2023 (1); — samarbejdsprotokollen med Kommissionen fra februar 2012; — RU's resolution om Det Europæiske Regionsudvalgs prioriteter for 2020-2025 (2); — RU's resolution om Det Europæiske Regionsudvalgs forslag med henblik på Kommissionens arbejdsprogram for 2023 (3); — RU's årlige EU-rapport om regionernes og byernes tilstand (4), 1. glæder sig over, at Kommissionens arbejdsprogram for 2023 i vid udstrækning er inspireret af forslagene fra konferencen om Europas fremtid.
Da gennemførelsen af visse forslag vil kræve traktatændringer, deler RU Europa-Parlamentets og Kommissionsformandens opfordring om at oprette et konvent baseret på artikel 48 i TEU.
RU beklager imidlertid, at Kommissionens arbejdsprogram mangler henvisninger og konkrete forslag vedrørende konklusionerne fra konferencen om Europas fremtid, der sikrer en bedre anerkendelse af de regionale og lokale myndigheders merværdi for det europæiske demokrati; 2. glæder sig over Kommissionens fornyede tilsagn om at anvende målene for bæredygtig udvikling som sit overordnede vejledende mål, navnlig ved at integrere dem i det europæiske semester og i redskaberne til bedre regulering.
RU opfordrer Kommissionen til at gennemgå det fulde potentiale af lokalisering af målene for bæredygtig udvikling, herunder i EU's forventede frivillige revision, med henblik på at opnå en bæredygtig genopretning og fuldføre målene for bæredygtig udvikling senest i 2030; 3. understreger, at konsekvenserne af den aktuelle klimakrise, covid-19-pandemien, Ruslands krig mod Ukraine og de nuværende rekordhøje inflationsrater, der er udløst af såvel stigende fødevare- og energipriser som den strukturelle humanitære krise ved EU's grænser med særlig virulens i Middelhavsområdet og i Atlanterhavsområdet bekræfter
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/da/our-work/Pages/State-of-Regions-and-Cities-2022.aspx?origin=spotlight